Check on It

Check on It on yhdysvaltalaisen laulaja Beyoncén kappale. Se on kirjoittanut Beyoncé, Swizz Beatz, Sean Garrett, Angela Beyincé ja Slim Thug sekä tuottanut Swizz Beatz. Kappale oli vuoden 2006 "Vaaleanpunainen pantteri" -elokuvan tunnuskappale. Kappaleen uusi versio, johon oli lisätty Slim Thugin säkeistö julkaistiin Destiny’s Childin kokoelmalevyllä "#1’s" (2005). Columbia Records julkaisi kappaleen remix-version, jolla esiintyivät sekä Slim Thug että Bun B levyn toisena singlenä 11. lokakuuta 2005. 
”Check on It” ei ollut alun perin tarkoitettu "#1’s" -levyn singleksi. Kappaletta soitettiin kuitenkin joillakin Yhdysvaltojen radiokanavilla sen jälkeen, kun ensimmäinen single ”Stand Up for Love” ei päässyt Billboard Hot 100 -listalle. Lopulta ”Check on It” julkaistiin singlenä ja nousi listan sijalle yksi viideksi viikoksi. Kappaleesta tuli yksi vuoden 2006 kahdesta pisimpään listaykkösenä pysyneestä kappaleesta ja Beyoncén kolmas listan ykkössijan saavuttanut kappale. 
Taustaa ja julkaisu.
”Check on It” -kappaleen kirjoittivat Beyoncé, Slim Thug, Angela Beyincé ja Sean Garrett. Tuotannosta vastasi Swizz Beatz, joka oli mukana myös kappaleen kirjoittamisessa. Matt Hennessy, Dave Pensado ja Dexter Simmons miksasivat kappaleen. Alun perin vain Beyoncén äänittämä ”Check on It” oli tarkoitus sisällyttää vuoden 2006 "Vaaleanpunainen pantteri" -elokuvan ääniraidalla. Kun kappaletta ei otettukaan mukaan raidalle, lisättiin siihen Slim Thugin säkeistö. Tämän jälkeen kappale julkaistiin Beyoncén entisen yhtyeen Destiny’s Childin kokoelmalevyllä "#1’s" (2005). ”Check on It” -kappale soitettiin kuitenkin elokuvan lopputekstien aikana ja sitä käytettiin elokuvan mainostamiseen, esimerkiksi televisiossa.
Kappaletta ei ollut alun perin tarkoitettu julkaista "1’s" -levyn singlenä. Se sai kuitenkin runsaasti radiosoittoa Yhdysvalloissa sen jälkeen kun ensimmäinen single ”Stand Up for Love” (2005) osoittautui kaupalliseksi epäonnistumiseksi. Kappale oli kaikkien Destiny’s Childin jäsenien äänittämä. ”Check on It” debytoi Yhdysvaltojen Billboard Hot 100 -listalla marraskuussa 2005 ennen sen virallista julkaisua, koska se oli kerännyt huomattavasti enemmän kuuntelukertoja. Kappaleen remix-versio äänitettiin ennen julkaisua. Sillä esiintyy hip hop-artisti Bun B.
”Check on It” julkaistiin Yhdysvalloissa ensin netissä 13. joulukuuta 2005. Australiassa kappaletta ei koskaan julkaistu fyysisesti mutta se nousi listoille digitaalisena julkaisuna. Euroopan maissa kappale sisällytettiin Beyoncén toisen studioalbumin "B’Day" deluxe-versiossa 3. huhtikuuta 2007. 
Sävellys.
”Check on It” on keskitempoinen R&amp;B ja hip hop -kappale, jossa käytetään vahvaa bassolinjaa, kielisoittimia, puhallinsoitinta sekä toistuvia ”keinuvia lantioneleitä.” Musicnotes.com sivustolla julkaistujen nuottien mukaan kappale on sävelletty G-duuriin ja sen tahtilaji on 4/4 sekä tempo 166. Beyoncén laulu ulottuu matalasta A3-nuotista korkeaan H4-nuottiin. About.comin Bill Lambin mukaan Beyoncé laulaa koko kappaleen ajan matalalla ja viettelevällä äänellä. Kappaleen sanoitus sijoittuu tanssiklubille, jossa naispuolinen päähenkilö antaa miespuolisten päähenkilöiden ymmärtää, että he saavat tulla katsomaan hänen vartaloaan hänen tanssiessaan. 
Vastaanotto.
Musiikkikriitikot ottivat kappaleen hyvin vastaan monen kehuen Beyoncén laulusuoritusta ja itsevarmuutta. Britannialaisen Contactmusic.comin arvosteli kappaletta ”takapuolen heiluttelu anthemiksi” ja kiitti Beyoncéta siitä, että siirtyi klubikappaleeseen ”Stand Up for Love” -kappaleen jälkeen. Baltimore City Paperin Bret McCabe totesi, että kappale on ”vähemmän Destiny’s Childin yhteisprojekti ja enemmän Beyoncén seksikäs soolo.” Hän kehui kappaleen sanoituksia ja sitä, miten vaivattomasti Beyoncé laulaa korostaen hänen ”miljoonia myyneitä R&amp;B-ääntään.” BBC Musicin James Blake kirjoitti, että kappaleen sanoitukset ovat miellyttävän agressiivisia ja kriittisiä naisia kohtaan.
Heinäkuun 2006 Spin -lehden numerossa Nick Duerden sijoitti kappaleen seitsemänneksi listallaan "Kymmenen Beyoncén kappaletta, jotka sinun täytyy ladata", kirjoittaen, että ”Check on It” on Beyoncén seksikkäin kappale tähän mennessä. Kappale oli ehdolla vuoden BET Awards -gaalassa parhaaksi duetoksi/yhteistyöksi sekä vuoden 2007 International Dance Music Awards -gaalassa parhaaksi rap/hip hop -tanssikappaleeksi. Kappale sai Broadcast Music Incorporated -järjestöltä ”Award-Winning Song”-palkinnon.
Menestys.
”Check on It” debytoi Yhdysvaltain Billboard Hot 100 -listan sijalla 72. Kahdentoista listaviikon jälkeen kappale nousi sijalle yksi. Kappaleesta tuli Beyoncén kolmas listaykkönen listalla ja Slim Thugin ensimmäinen. Samalla viikolla ”Check on It” oli myös Yhdysvaltain digitaalisten kappaleiden listan sekä Pop 100 -listan sijalla yksi. Single pysyi Hot 100 -listan kärjessä viisi viikkoa kunnes sen syrjäytti James Bluntin kappale ”You’re Beautiful”. Yhteensä ”Check on It” vietti listalla 28 listaviikkoa.
Kappale nousi Yhdysvalloissa myös Pop Songs-, Dance Club Songs-, Rytmisen Top 40- ja Hot 100 Airplay -listojen kärkeen. Mediabasen ja Nielsen Broadcast Data Systemin mukaan ”Check on It” ylitti 200 miljoonan radiokuuntelijan rajapyykin 31. tammikuuta 2006. Toinen Beyoncén single ”Irreplaceable” ylitti saman rajan saman vuoden joulukuussa. Beyoncésta tuli toinen naisartisti, joka on saavuttanut rajan Yhdysvalloissa. Ensimmäinen oli Mariah Carey, jonka kaksi singleä ”We Belong Together” ja ”Shake It Off” ylittivät saman rajan vuonna 2005. Vuoden 2006 lopussa ”Check on It” oli Yhdysvalloissa kymmenenneksi myydyin ja neljänneksi soitetuin kappale radiokanavilla. Kappaletta on myyty Yhdysvalloissa kaksinkertaisen platinalevyn verran. Lokakuuhun 2012 mennessä kappaletta oli ladattu Yhdysvalloissa maksullisena versiona 1 438 000 kertaa.
Iso-Britannian singelistalla kappale debytoi sijalla neljä ja nousi seuraavalla viikolla kolmanneksi. Yhteensä kappale vietti listan 75 parhaan joukossa 12 listaviikkoa. Uudessa-Seelannissa kappale oli parhaimmillaan singelistan sijalla yksi kaksi listaviikkoa peräkkäin. Suomessa ”Check on It” oli parhaimmillaan singelistan sijalla kuusi.